
A parlagfű olajosbogár (Ophraella communa) parlagfüvön (Ambrosia artemisiifolia) okozott kártételének vizsgálata különböző klimatikus környezeteben

Az ürömlevelű parlagfű (Ambrosia artemisiifolia L.) Észak-Amerikából származó invazív növény (Haidar et al., 2021). Az ürömlevelű parlagfű hazánkban is első számú és legallergénebb gyomnövény (Botta-Dukát et al., 2012). Legfőképpen a napraforgó gyomirtásában okoz gondot (Kazinczi et al., 2009). A szűkülő gyomirtószer választék és a szigorodó európai szabályok miatt nehézkesebbé vált a kémiai gyomirtása. Az ellene való védekezés fő célja, a virágzás és a maghozás megakadályozása (Kazinczi, 2019).
Az invazív idegenhonos fajok negatív hatásainak mérséklésének egyik lehetősége a klasszikus biológiai védekezés (Augustinus et al., 2020). A parlagfű olajosbogár (Ophraella communa) Amerikában őshonos, melynek gazdanövény az A. artemisiifolia. (Augustinus et al., 2020). Az O. communa előfordulása és gradációja a parlagfű visszaszorulását és az általa okozott problémáka csökkentését eredményezheti (Horváth és Lukátsi, 2020). Európában először 2013 nyarán detektáltak Észak-Olaszországba, majd 2020-ban Magyarországon is megjelent Soroksáron.
A parlagfű olajosbogár életciklusának hazai megfigyelése alappillérként szolgál majd társadalmi és mezőgazdasági szinten is a parlagfű ellenei védekezésben.
2023-ban öt helyszínen vizsgáltam izolátoros kísérletben az O. communa kártételét eltérő klimatikus körülmények (hegyvidéki, mérsékelten hűvös és meleg, száraz) között hazánkban. Az 1.1-es kísérleti modell alapján megállapítható, hogy tavasszal nagyobb egyedszámot tud kialakítani az O. communa. A kora nyáron (május) 2,5 db; 2,7 db vagy akár 4,1db imágó alakult ki növényenként. Míg ezzel szemben augusztus, szeptember végére 0,7 db; 1,7 db és 2,2 imágó fejlődött ki a kísérlet megismétlése során. Az imágók május-július közötti kifejlődése hamarabb történt meg (6-7 hét), mint a július-szeptember közötti időszakban (9 hét). Ezt indokolja, hogy a bogár egy több nemzedékes faj, így minél hamarabb az utódot létrehozására törekszik nyáron. A nemzedékek csúcsidőszaka július-augusztusra volt tehető.
A második kísérleti modell (1.2) alapján az O.communa biztosan több generációt képes kialakítani hazánkban. A hegyvidéki klímán kettő (ATK, MATE) , míg a melegebb és szárazabb Pannon-síkság területén (Hódmezővásárhely, Gyomanderőd) három nemzedék alakult ki 2023-ban. A lárvák és az imágók által okozott maximális kértétel három generáció esetében 90% volt Hódmezővásárhelyen. A bogár kártétele erősen függ a generációk számától, és a hőmérsékleti viszonyoktól több nemzedékes fajok esetében.



